stanford-oval/wikipedia huggingface dataset:
אתה לי ארץ (שיר)

"אתה לי ארץ" הוא שיר הנושא מתוך אלבומה השלישי של הזמרת ירדנה ארזי ואחד השירים המזוהים איתה ביותר. השיר נכתב על ידי יורם טהרלב והולחן על ידי נורית הירש במיוחד לרגל יום העצמאות ה-36 למדינת ישראל.
השיר הוצג במצעדי הפזמונים ב-12 ביוני 1984 ושהה במצעד 11 שבועות רצופים מהם שבועיים במקום הראשון. במצעד הפזמונים העברי השנתי תשמ"ד הגיע השיר למקום ה-11 וארזי הוכתרה לראשונה כזמרת השנה וכזוכת פרס כינור דוד.
קליפ השיר המקורי צולם במסגרת רצועת הקליפים של התכנית "שביל באמצע שביל בצד". באזור העתיק של המושבה ראש פינה.
מעמד לאומי

במרוצת השנים הפך "אתה לי ארץ" לאחד מסמליה של ירדנה ארזי. הוא בוצע במהלך הופעתה בפני קהל של אלפי יהודים ברוסיה במסגרת משלחת רשמית ראשונה של ראש ממשלה ישראלי לרוסיה בשנת 1994, אליה הוזמנה ארזי על ידי ראש הממשלה יצחק רבין. לימים בוצע השיר גם בטקס האזכרה הרשמי שערכה מפלגת העבודה לרבין שבוע לאחר הרצח.
בשנת 2008 פרסם העיתון ידיעות אחרונות סקר מיוחד של מינה צמח לקראת חגיגות ה-60 למדינת ישראל ובו נבחר "אתה לי ארץ" כאחד מחמשת ההמנונים הישראלים של כל הזמנים.
בשנת 2018 נבחר השיר במשאל חברת החדשות לרגל שנת ה-70 לישראל כשיר האהוב בכל הזמנים כשהוא גובר על קלאסיקות כמו עטור מצחך וירושלים של זהב. לאור הבחירה, הוקלט השיר מחדש בליווי התזמורת הפילהרמונית הישראלית בעיבוד וניצוח של ירון גוטפריד. במקביל נבחר השיר למקום הראשון גם במצעד השירים האהובים של ערוץ 20 ובמצעד שירי הארץ של רשת ג' וזכה לעיבוד מחודש גם על ידי שלישיית "בל סונו" מרוסיה שהגיעה לסיבוב הופעות בישראל.
בחודש ספטמבר 2023, הוקלטה גרסה של השיר ביידיש, בידי השחקנית והזמרת מירי רגנדורפר, לתרגום של ד"ר יניב גולדברג בשם ביסט מיר א לאנד.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 1 |  |
הערות שוליים

↑  לירון זייד, ‏שיר השבעים: אתה לי ארץ, באתר ‏מאקו‏, 16 באפריל 2018
↑  Israel Philharmonic Orchestra (2018-04-15), "אתה לי ארץ" - ירדנה ארזי והתזמורת הפילהרמונית בניצוחו של ירון גוטפריד, נבדק ב-2018-08-20
↑  Miri Ragendorfer - You are my land - Bist mir a land - מירי רגנדורפר – אתה לי ארץ – ביסט מיר א לאנד - YouTube
תהילים מ"ב

תהילים מ"ב הוא המזמור הארבעים ושניים בספר תהילים (לפי המספור בוולגטה ובתרגום השבעים, המזמור ממוספר כמזמור ה-41) זהו המזמור הראשון בספר השני של תהילים.
המזמור מיוחס לבני קרח המוזכרים בספר דברי הימים כבני לוי וכמשוררים במקדש. בדומה למזמורים מ"ג, מ"ד, מ"ה, מ"ו, מ"ז, מ"ח, מ"ט, פ"ד, פ"ה, פ"ז ופ"ח.
המפרשים נחלקו אודות חלקם במזמורים, יש הטוענים שהם חיברו את המילים או הלחן ויש המפרשים שהם אלו שנהגו לזמרו במקדש.
יש האומרים כי אמירת הפרק היא סגולה לבנין הבית
תוכנו של המזמור

מזמור מ"ב מורכב משנים עשר פסוקים ומהווה חלק מיחידה אחת יחד עם מזמור מ"ג. שני המזמורים יחד מתארים שיר געגועים לקרבת אלוהים דרך מקדשו. לשיר שלושה בתים, שניים בפרק מ"ב, והשלישי בפרק מ"ג. הפזמון החוזר חותם כל בית בפנייה של המשורר אל נפשו להתעודד "מַה תִּשְׁתּוֹחֲחִי נַפְשִׁי וַתֶּהֱמִי/וּמַה תֶּהֱמִי עָלָי..."(פסוקים ו' י"ב ופסוק ה' בפרק מ"ג).
תוכנו של המזמור > בית ראשון א'-ה'

המשורר מביע רגשות עזים של געגועים ורצון לחידוש המפגש עם אלוהיו:"כְּאַיָּל תַּעֲרֹג עַל אֲפִיקֵי מָיִם כֵּן נַפְשִׁי תַעֲרֹג אֵלֶיךָ אֱלֹהִים"(ב). "צָמְאָה נַפְשִׁי... מָתַי אָבוֹא וְאֵרָאֶה פְּנֵי אֱלֹהִים"(ג). "אֵלֶּה אֶזְכְּרָה..."(ד)
ומסיים בפזמון המבטא את הייחול לאלוהים:"מַה תִּשְׁתּוֹחֲחִי נַפְשִׁי וַתֶּהֱמִי עָלָי הוֹחִילִי לֵאלֹהִים כִּי עוֹד אוֹדֶנּוּ יְשׁוּעוֹת פָּנָיו"(ו).
תוכנו של המזמור > בית שני ז'-י"א

המשורר ממשיך להתגעגע ומדגים את רשותיו בדימויים במצויים בטבע ב"אֶרֶץ יַרְדֵּן וְחֶרְמוֹנִים"(ז). כמו מים שחבל ארץ זה משופע בהם כך גם חווית המשורר:"כָּל מִשְׁבָּרֶיךָ וְגַלֶּיךָ עָלַי עָבָרוּ". ותיאורים אלו גורמים למשורר לתחושות געגוע וחרדות נטישה:"לָמָה שְׁכַחְתָּנִי לָמָּה קֹדֵר אֵלֵךְ בְּלַחַץ אוֹיֵב".
תוכנו של המזמור > בית שלישי

ממשיך בפרק מ"ג.
המזמור בליטורגיה

הפרק נאמר על פי נוסח הספרדים לפני ערבית של סוכות.
לדעת הגר"א, מזמור זה הוא שיר של יום ליום טוב שני של גלויות בסוכות.
הפרק הוא אחד מעשרת הפרקים הנאמרים בתיקון הכללי.
המזמור בתרבות

כאיל תערוג - ניגון חב"ד.
כאייל תערוג - מוטי שטיינמץ.
כאייל תערוג - מוטי שטיינמץ בלחן של יצחק אונגר, באלבומו עתיק יומין.
כאייל תערוג - יעקב שוואקי.
פסוקים ב'-ג', כאיל תערוג, הולחנו ומהווים את אחד השירים המקובלים לסעודה שלישית.
"פזמון" השיר "מה תשתוחחי"(פסוקים ו',י"ב ופסוק ה' בפרק מ"ג) הולחן בלחנים רבים.
פסוק ד' הולחן והושר בידי להקת בני הרבנים.
הערות שוליים

↑  מזמור מ"ב במוקד התהילים הארצי
↑  סידור נוסח עדות המזרח, סוכות, ערבית ליום א.
↑  מעשה רב, הלכות סוכה, רלד.
↑  להרחבה: ראה בערך כאיל תערוג
↑  מוטי שטיינמץ, כאייל תערוג, לצפייה באתר יוטיוב.
↑  יעקב שוואקי, כאייל תערוג להאזנה באתר יוטיוב.
↑  "כאייל תערוג" באוצר הזמירות
↑   מה תשתוחחי נפשי, סרטון  באתר יוטיוב
↑   היתה לי, סרטון  באתר יוטיוב
תקוות גדולות (סרט, 1998)

| --- | --- |

כרזת הסרט
 מבוסס על:  "תקוות גדולות" מאת צ'ארלס דיקנס
 בימוי:  אלפונסו קוארון 
 הופק בידי:  ארט לינסון ג'ון לינסון
 תסריט:  מיץ' גלזר
 עריכה:  סטיבן וייסברג 
 שחקנים ראשיים:  אית'ן הוק גווינת' פלטרו האנק עזריה כריס קופר אן בנקרופט רוברט דה נירו
 מוזיקה:  פטריק דויל רון וסרמן
 צילום:  עמנואל לובצקי 
 מדינה:  ארצות הברית 
 חברת הפקה:  Art Linson Productions
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  30 בינואר 1998
 משך הקרנה:  111 דקות
 שפת הסרט:  אנגלית, צרפתית 
 סוגה:  סרט רומנטי, סרט דרמה, סרט מבוסס יצירה ספרותית 
 תקציב:  25 מיליון דולר
 הכנסות:  55.5 מיליון דולר
 הכנסות באתר מוג'ו:   greatexpectations
 אתר רשמי
 דף הסרט ב־IMDb
 
תקוות גדולות (באנגלית: Great Expectations) הוא סרט משנת 1998, עיבוד קולנועי מודרני לרומן באותו שם מאת צ'ארלס דיקנס, שביים אלפונסו קוארון והיה שותף לכתיבה בו. בסרט מככבים אית'ן הוק, גווינת' פלטרו, רוברט דה נירו, אן בנקרופט וכריס קופר. עלילת הסרט הועברה מלונדון של המאה התשע עשרה לניו יורק של שנות התשעים של המאה העשרים. הסרט הוא גרסה מקוצרת של הרומן של דיקנס משנת 1861, ושמו של הגיבור אף הוא הוחלף מפיפ לפין (Finn). הדמות של מיס האווישם נקראת בסרט נורה דינסמור.
צוות השחקנים

אית'ן הוק – פיניגן "פין" בל
ג'רמי ג'יימס ליסנר – פין בן 10
גווינת' פלטרו – אסטלה
ראקל בודין – אסטלה בת 10
כריס קופר – ג'ו קולמן
האנק עזריה – וולטר פליין
אן בנקרופט – מיס נורה דינסמור
רוברט דה נירו – ארתור לוסטיג
ג'וש מוסטל – ג'רי רגנו
קים דיקנס – מגי
נל קמפבל – אריקה ת'רול
גבריאל מאן – אוון
סטיבן ספינלה – קרטר מקליש
אתרי צילומים

בית המגורים ההיסטורי Ca' d'Zan בסרסוטה שבפלורידה שימש לצילומי החוץ של פרדיסו פרדוטו (גן העדן האבוד) וחלק מצילומי הפנים. הבית נבנה ב-1924 על ידי מייבל וג'ון רינגלינג. החזית הותאמה כך שתראה רעועה ומכוסת צמחייה, נוסף שער לפני שביל הכניסה לבית, ונוספה תפאורה לאולם הנשפים ולאכסדרה הפונה למרפסת עבור הסצנות של הריקודים.
ברדנטון, פלורידה - דרך קורטז ומפרץ סרסוטה שימשו לצילומי דרך הגישה והגנים של פרדיסו פרדוטו.
המפסטד האוס בלונג איילנד שבניו יורק שימש לצילומי המזרקה הפנימית של פרדיסו קורט.
בית הארי פ. סינקלייר ברחוב איסט 79, ובשדרה החמישית במנהטן שימש לצילומי החוץ של הבית הניו יורקי של מיס דינסמור.
הפקה

קטעי הקריינות של פין לא היו בתסריט המקורי. בזמן העריכה חש המפיק ארט לינסון שיש צורך בקריינות כדי לשמור על רקמת חיבור בעולם שיצר קוארון. לינסון שעבד לפני כן עם התסריטאי דייוויד מאמט בסרט "The Edge" משנת 1997, הוא שכר את שירותיו להוסיף את דברי הקריינות. מאמט לא קיבל קרדיט על עבודתו בסרט.
לגבי שם הדמות שמגלם אית'ן הוק הייתה התלבטות במשך זמן מה. השם המקורי מהרומן, פיפ, לא התאים כשם בעידן המודרני. בהמשך הוחלט ששם הדמות יהיה פינגן, או פין, כשמו של הכלב של הוק.
פסקול

השיר "Siren" נכתב על ידי טורי איימוס עבור סרט זה. הפסקול כולל שירים של אמנים פופולריים כגון פאלפ, סקוט ויילנד, איגי פופ, כריס קורנל ולהקת הרוק The Verve Pipe. השיר "Wishful Thinking" של דאנקן שיק יצא כסינגל, והשיר "Today" של הזמר פו יצא כפרומו לסרט. את הפסקול כתב המלחין הסקוטי פטריק דויל שהרבה להלחין מוזיקה לעיבודים קולנועיים ונודע בשיתוף הפעולה שלו עם קנת בראנה.
לאורך הסרט מושמעות גרסאות אחדות של השיר "בסמה מוצ'ו". הגרסה המוקלטת באלבום היא של סזריה אבורה.
עוד באלבום מופיע הסינגל "Life in Mono" שהפך ללהיט ענק, ונכנס למצעד הבילבורד הוט 100.
Finn – שירה טורי איימוס
Siren – בביצוע טורי איימוס
Life in Mono – בביצוע מונו
Sunshower – בביצוע כריס קורנל
Resignation – בביצוע ריף
Like a Friend – בביצוע פאלפ
Wishful Thinking – בביצוע דאנקן שיק
Today – בביצוע פו
Lady, Your Roof Brings Me Down – בביצוע סקוט ויילנד
Her Ornament – בביצוע להקת Verve Pipe
Walk This Earth Alone – בביצוע לורן כריסטי
Breakable – בביצוע פישר
Success – בביצוע איגי פופ
Slave – בביצוע דייוויד גרזה
Uncle John's Band – בביצוע גרייטפול דד
Besame Mucho – בביצוע סזריה אבורה
עיבוד הסרט לרומן

התסריט לסרט נכתב בידי מיץ' גלזר והוא מבוסס באופן חופשי על הרומן "תקוות גדולות" מאת צ'ארלס דיקנס. על פי הסרט עצמו כתבה דבורה צ'יל רומן שוב בשם "Great Expectations".
קבלה וביקורת

"תקוות גדולות" קיבל ביקורות מעורבות. באתר Metacritic קיבל הסרט ציון של 55% המבוסס על 24 ביקורות. באתר Rotten Tomatoes קיבל הסרט ציון של 38% המבוסס על 34 ביקורות.
מבקר הקולנוע רוג'ר איברט נתן לסרט שלושה כוכבים מתוך ארבעה, וכתב: ”"תקוות גדולות" מתחיל כסרט גדול (הייתי מרותק בשלושים הדקות הראשונות) אבל נגמר רק כסרט טוב, אני חושב שזה משום שהתסריט של מיץ' גלזר מקפיד לעקוב יותר מדי אחר הקו הרומנטי.”
יצירות אמנות ופורטרטים בסרט

כל היצירות והפורטרטים שפין מציין בסרט נעשו בידי הצייר האיטלקי פרנצ'סקו קלמנטה. השחקנים דגמנו עבורו לציורי הדיוקן.
הערות שוליים

↑  "Wettbewerb/In Competition". Moving Pictures, Berlinale Extra. Berlin: 20. 11–22 בפברואר 1998. {{cite journal}}:  (עזרה)
↑  PERSALL, STEVE. "Fake Expectations", St. Petersburg Times, August 19, 1996
↑  "Great Expectations (1998) - Box Office Mojo". Box Office Mojo. נבדק ב-2010-03-20.
↑  "History of Ca' d'Zan". www.theringling.org. נבדק ב-2018-01-09.
↑  Katie Hendrick (2017-03-01). "Cà d'Zan: A Monumental Love Story". Flamingo magazine. נבדק ב-2018-01-09.
1 2  Linson, Art (2002). What Just Happened?. Bloomsbury Pub Plc USA. ISBN 1-58234-240-7.
1 2  "Great Expectations Reviews". rogerebert.suntimes.com. 1998-01-30. נבדק ב-2013-03-18.
↑  "Great Expectations book page". Amazon.com. נבדק ב-2013-03-18.
↑  "Great Expectations". Rotten Tomatoes. Flixster. נבדק ב-2012-12-01.
| --- | --- |
בקרת זהויות :  LCCN: no2002074134  MusicBrainz release group: e95d1ab2-aa19-3cc9-b467-2105be62981a  VIAF: 180878801   WorldCat (עם VIAF): 180878801
שרדונה

ערך זה עוסק בזן ענבים לבנים להפקת יין. אם התכוונתם למשמעות אחרת, ראו .
אשכול ענבי שרדונה בכרם
שרדונה (בצרפתית: Chardonnay) הוא זן ענבים המשמש לייצור יין לבן. מקורו של הזן הוא ככל הנראה בבורגון, צרפת.
השרדונה מתאפיין ביכולותו להסתגל לסביבות שונות, ולשקף את סביבת גידולו (הטרואר) ואת פעולות היינן ביינות המיוצרים ממנו. גפן השרדונה נחשבת נמרצת במיוחד בגידול העלווה שלה, הבא על חשבון השקעת הסוכרים ושאר המשאבים באשכולות הענבים. על מנת להתמודד עם חיסרון זה, מגדלי שרדונה נוהגים לגזום חלק ניכר מעלי הגפן, ואת גפני השרדונה נוטעים בצפיפות, כך ששטח העלווה המרבי יהיה קטן יותר. לשרדונה יכולת הסתגלות טובה למגוון רחב של סוגי קרקעות, אך נראה שהקרקעות המתאימות ביותר לזן הן: גיר, חרס ואבן גיר - האופייניות למולדתו של הזן.
אחד היינות הפופולריים המיוצר מענבי שרדונה הוא יין לבן בעל כינוי המקור המבוקר מונראשה.
שרדונה הוא אחד משלושת הזנים המותרים (והלבן היחיד) לייצור שמפניה, לצד פינו נואר ופינו מונייה.
תהליכי ייצור של שרדונה

שרדונה נחשב לזן ענבים רב-תכליתי המתאים למגוון רחב של סגנונות יין. ישנם שני סגנונות עיקריים של ייצור שרדונה: שרדונה המיושן בחבית (עם עץ) ושרדונה ללא חבית (ללא עץ).
תהליכי ייצור של שרדונה > שרדונה בחבית

במהלך ייצור שרדונה בחבית, היין מתיישן בחביות עץ אלון במהלך או לאחר התסיסה. תהליך זה מעניק ליין טעמים מורכבים וניחוחות נוספים שאינם קיימים בשרדונה ללא חבית. טעמים אלו יכולים לכלול וניל, קרמל, קינמון, ציפורן, קוקוס ואפילו טעם מעושן, תלוי במידת החריכה של העץ. תהליך זה מוסיף ליין מרקם חלק ועשיר יותר, ולעיתים תחושת חמאתיות, כתוצאה מתסיסה מלולקטית (אנ').
תהליכי ייצור של שרדונה > שרדונה ללא חבית

בשרדונה ללא חבית, היין אינו נחשף לעץ במהלך הייצור. כתוצאה מכך, היין שומר על הטעמים והניחוחות הטבעיים של הענבים. יינות אלו נוטים להיות פירותיים ורעננים יותר, עם טעמי תפוח ירוק וחומציות ברורה. תהליך זה מדגיש את הטרואר והמאפיינים האקלימיים של האזור בו גדלים הענבים, ומשמר את החומציות הגבוהה של השרדונה.
בישראל

השרדונה הוא אחד מזני האיכות הנפוצים ביותר ביינות לבנים בישראל, ומגדלים אותו מנאות סמדר שבערבה ועד לצפון הגליל ולצפון רמת הגולן. חלק גדול מיצרני השרדונה בישראל משתמשים בחביות עץ אלון, אולם קיימים מספר יקבים המייצרים שרדונה ללא מגע עץ, כמו יקב פלטר ויקב בנימינה.
הערות שוליים

↑  Dave McIntyre, 5 Things To Know About Chardonnay, The World's Most Popular White Wine, The Washington Post, July 26, 2019
↑  Meg Maker, What is Malolactic Fermentation?, Terroir Review, ‏2023-04-08 (באנגלית אמריקאית)
↑  Chardonnay Wine Guide: Something For Everyone, Wine Folly (באנגלית)
↑  דורון רב-הון, "דורון רב-הון על: שרדונה", בקבוק, 4 בספטמבר 2008.
| --- | --- |
בקרת זהויות :  NLI: 987007534667605171  LCCN: sh91004422 
ערך זה הוא קצרמרבנושא משקאות. אתם מוזמנים לתרום לוויקיפדיה ו.
תהליך איזנטרופי

תהליך איזנטרופי או תהליך אדיאבטי הפיך הוא תהליך תרמודינמי בו האנטרופיה נשארת קבועה. העברות העבודה במערכת הן חסרות חיכוך ואין העברת חום או חומר. תהליך אידיאלי שכזה שימושי כמודל וכבסיס להשוואה לתהליכים אמיתיים.
בדיאגרמת  PV מסלול של תהליך איזנטרופי נקרא אדיאבטה. התהליך הוא הפיך ואדיבאטי ולכן לשרטט אותו בדיאגרמת  PV לא מביא תועלת. נהוג לשרטט תהליך איזנטרופי בדיאגרמת  TS.
מאפיינים

תהליך איזנטרופי מתאפיין באנטרופיה קבועה  \Delta S=0 (עבור חישובים דיפרנציאלים  dS=0). זהו תהליך אידיאלי שאינו מתקיים במציאות הפיזית.
מאפיינים > עבודה

בדיאגרמת  TS השטח בתוך העקומה יהיה העבודה שביצע הגז על הסביבה. בתהליך איזנטרופי, הקו אנכי ולכן השטח מתחת לעקומה הוא אפס:  \Delta W=0.
מאפיינים > אנרגיה פנימית

בתהליך אדיאבטי, אין מעברי חום:  \Delta Q=0. בדיאגרמת  TS החום ניתן כשטח מתחת לגרף:  Q=\int _{S_{1}}^{S_{2}}TdS=TS_{2}-TS_{1}=0
לפי החוק הראשון של התרמודינמיקה נקבל שהאנרגיה הפנימית של המערכת לא משתנה:  \Delta U=\Delta Q+\Delta W=0.
מעגל קרנו

מעגל קרנו, גם נקרא מעגל איזנטרופי, מתאר אוסף תהליכים תרמודינמיים אשר מבצעים עבודה ביעילות מקסימלית לעומת צריכת חום תוך שימור האנטרופיה:  \Delta S=0.
\oint {\frac {dQ}{T}}=0\qquad \qquad \sum _{i=1}^{N}{\frac {Q_{i}}{T_{i}}}=0
במערכת כזאת נוכחים שני מאגרי חום בטמפרטורות שונות ומתקיים:
\eta _{carnot}=1-{\frac {T_{C}}{T_{H}}}<1
אטימולוגיה

השם "איזנטרופי" נגזר מהמילים היווניות ἴσος ("איזוס") שמשמעותן "שווה", ו-τροπή (טרופ) שפירושו "שינוי".
ראו גם

תהליך תרמודינמי
אנטרופיה
חום
הערות שוליים

↑  ישנה מוסכמה בתרמודינמיקה שעבודה שהמערכת מבצעת על הסביבה היא חיוביות.
↑  החישובים בערך זה נעשים בהנחה כי מדובר במערכת סגורה שבה מספר החלקיקים קבוע ( \Delta N=0).
| תרמודינמיקה |
| --- | --- | --- |
| חוקי יסוד | חוקי שימור (החומר, האנרגיה) • חוקי התרמודינמיקה: אפס, ראשון, שני (ראו גם: תנועה נצחית, השד של מקסוול), שלישי |  |
| קבועים | קבוע הגזים • קבוע בולצמן • קבוע אבוגדרו • קבוע פלאנק |  |
| משתנים | אינטנסיבים (טמפרטורה, לחץ, פוטנציאל כימי) • אקסטנסיבים (אנטרופיה, נפח, מספר חלקיקים) • משוואת מצב |  |
| יחידות מידה | טמפרטורה (צלזיוס, קלווין, יח' אחרות) • נפח (ליטר, מטר מעוקב) • לחץ (בר, אטמוספירה, פסקל) • מספר חלקיקים (מול) • אנרגיה (ג'אול, קלוריה) |  |
| אפיון | הפיכות • שינוי האנתלפיה (תהליך אקסותרמי, תהליך אנדותרמי) • שינוי באנרגיה (תהליך ספונטני, תהליך מאולץ) • תהליך (איזוברי, איזותרמי, איזוכורי, אדיאבטי, איזנטרופי, איזואנתלפי) |  |
| פוטנציאלים תרמודינמיים | אנרגיה פנימית • אנתלפיה • האנרגיה החופשית של הלמהולץ • האנרגיה החופשית של גיבס |  |
| מצבי צבירה ומעברי פאזות | מצבי צבירה (מוצק, נוזל, גז) • מעברי פאזות (התכה, התאדות, המראה, התעבות, הקפאה) • נקודת התכה • נקודת רתיחה • נקודה משולשת • נקודה קריטית • דיאגרמת פאזות • משוואת קלאוזיוס-קלפרון • חוק הפאזות של גיבס |  |
| גזים | גז אידיאלי • גז ואן דר ואלס • התאוריה הקינטית של הגזים • לחץ חלקי • חוק ראול • מודל דלטון • חוק בויל-מריוט • חוק גה-ליסאק • חוק שארל• משוואת הגז האידיאלי |  |
| חום וטמפרטורה | האפס המוחלט • יח' מידה לטמפרטורה • שיווי משקל תרמודינמי • קיבול חום • יחס קיבולי החום • חום כמוס • חוק הס • קלורימטר • אפקט ג'ול-תומסון • הסעת חום • מוליכות חום • מעבר חום • קרינה תרמית • קשר מאייר • האינדקס האדיאבטי |  |
| מעגלי עבודה | מעגלים תרמודינמיים (קרנו, סטרלינג, ברייטון, אריקסון, רנקין, סטירלינג, דיזל, לנואר, אוטו, היגרוסקופי, סקודירי, סטודרד) • נצילות |  |
| יישומים | מכונות חום • מנועים • משאבות • משאבת חום • מחליף חום • מיזוג אוויר • מקרר • קירור תרמואלקטרי • תחנות כוח |  |
| מונחים נוספים | תאוריית הקלוריק • תנועה בראונית • פונקציית מצב • תרמודינמיקה סטטיסטית • קשרי מקסוול • תרמוכימיה |  |
| דמויות בולטות | דניאל ברנולי (1700–1782) • בנג'מין תומפסון (1753–1814) • סאדי קרנו (1796–1832) • אמיל קלפרון (1799–1874) • רוברט מאייר (1814–1878) • ג'יימס ג'ול (1818–1889) • ויליאם ג'ון מקורן רנקין (1820–1872) • הרמן פון הלמהולץ (1821–1894) • רודולף קלאוזיוס (1822–1888) • ויליאם תומסון (1824–1907) • ג'יימס קלרק מקסוול (1831–1879) • יוהנס דידריק ואן דר ואלס (1837–1923) • ג'וסיה וילארד גיבס (1839–1903) • לודוויג בולצמן (1844–1906) • מקס פלאנק (1858–1947) • פייר דוהם (1861–1916) • קונסטנטין קרתיאודורי (1873–1950) • לארס אונסגר (1903–1976) |  |
תהליך איזנטרופי ייראה כקו מאונך לציר האנטרופיה והשטח מתחת לגרף (עבודה) יהיה אפס
.հայ

| --- | --- |

 תאריך ייסוד:  2014 
 
‎.հայ (בארמנית: Հայ) היא סיומת האינטרנט בארמניה, המיועדת לשמות דומיין בשפה הארמנית.
מידע

תאגיד האינטרנט לשמות ומספרים שהוקצו (ICANN) קיבל החלטה ב־20 בנובמבר 2014 לרשום את שם התחום .հայ. שמות דומיין בשפה הארמנית נועדו לקדם את השימוש במקלדת הארמנית ברחבי העולם, להניע תמיכה בגופנים ארמניים במכשירים ניידים מודרניים, ובדרך כלל לקדם את השימוש בשפה הארמנית באופן מקוון.
דו"ח שפורסם על ידי רשות המספרים המקוונים (IANA) העובדת עם ממשלת ארצות הברית ו-ICANN קבעה כי "כמפעיל הנוכחי של. AM ccTLD, האפליקציה סיפקה פרטים מספקים על התשתית הטכנית והתפעולית והמומחיות שישמשו להפעלת התחום .հայ."
הערות שוליים

↑  "ICANN". Delegation of the .հայ ("hye") domain representing Armenia in Armenian script to the Internet Society of Armenia. נבדק ב-4 באוקטובר 2015. {{cite web}}:  (עזרה)
↑  "Armenia registers new .հայ domain name | Media Managers Club". mediamanagersclub.org. נבדק ב-2015-10-04.
↑  "IANA — Report on the Delegation of the .հայ ("hye") country code top-level domain representing Armenia in Armenian script to Armenia". www.iana.org. נבדק ב-2015-10-04.
↑  ".հայ Approved as Unique Domain Suffix for Armenia". Asbarez.com. 2015-07-14. נבדק ב-2015-10-04.
| סיומות אינטרנט של מדינות |
| --- | --- | --- |
| ISO 3166-1 alpha-2 | ISO 3166-1 alpha-2 |  |
| A | .ac .ad .ae .af .ag .ai .al .am .ao .aq .ar .as .at .au .aw .ax .az |  |
| B | .ba .bb .bd .be .bf .bg .bh .bi .bj .bm .bn .bo .br .bs .bt .bw .by .bz |  |
| C | .ca .cc .cd .cf .cg .ch .ci .ck .cl .cm .cn .co .cr .cu .cv .cw .cx .cy .cz |  |
| D | .de .dj .dk .dm .do .dz |  |
| E | .ec .ee .eg .er .es .et .eu |  |
| F | .fi .fj .fk .fm .fo .fr |  |
| G | .ga .gd .ge .gf .gg .gh .gi .gl .gm .gn .gp .gq .gr .gs .gt .gu .gw .gy |  |
| H | .hk .hm .hn .hr .ht .hu |  |
| I | .id .ie .il .im .in .io .iq .ir .is .it |  |
| J | .je .jm .jo .jp |  |
| K | .ke .kg .kh .ki .km .kn .kp .kr .kw .ky .kz |  |
| L | .la .lb .lc .li .lk .lr .ls .lt .lu .lv .ly |  |
| M | .ma .mc .md .me .mg .mh .mk .ml .mm .mn .mo .mp .mq .mr .ms .mt .mu .mv .mw .mx .my .mz |  |
| N | .na .nc .ne .nf .ng .ni .nl .no .np .nr .nu .nz |  |
| O | .om |  |
| P | .pa .pe .pf .pg .ph .pk .pl .pm .pn .pr .ps .pt .pw .py |  |
| Q | .qa |  |
| R | .re .ro .rs .ru .rw |  |
| S | .sa .sb .sc .sd .se .sg .sh .si .sk .sl .sm .sn .so .sr .ss .st .sv .sx .sy .sz |  |
| T | .tc .td .tf .tg .th .tj .tk .tl .tm .tn .to .tr .tt .tv .tw .tz |  |
| U | .ua .ug .uk .us .uy .uz |  |
| V | .va .vc .ve .vg .vi .vn .vu |  |
| W | .wf .ws |  |
| Y | .ye .yt |  |
| Z | .za .zm .zw |  |
ערך זה הוא קצרמרבנושא סיומות אינטרנט ובנושא ארמניה. אתם מוזמנים לתרום לוויקיפדיה ו.
2Cellos

| --- | --- |

 מקום הקמה:  זאגרב 
 תקופת הפעילות:  מ-2011 
 חברת תקליטים:  Sony Masterworks 
 פרסים והוקרה:  Večernjakova Ruža Award (21 במרץ 2014) 
 www.2cellos.com
 פרופיל ב-IMDb
 חברים
 Luka Šulić Stjepan Hauser 
 
שוליץ' והאוזר בהופעה (2017)
2Cellos הוא הכינוי של לוקה שוליץ' וסטפן האוזר, צמד מוזיקלי קרואטי המנגנים בצ'לו.
הצמד חתום על חוזה בחברת סוני מאסטרוורקס מאז 2011, והוציאו לאורך השנים שישה אלבומים. עיקר עבודתם הוא מוזיקה אינסטרומנטלית שבה הם מבצעים גרסאות כיסוי לשירי פופ, רוק, וקלאסיקות בתחום המוזיקה והקולנוע. הצמד עורך הופעות ברחבי העולם, והופיע גם בהופעות אורח בסדרות טלוויזיה אמריקניות כגון Glee והרווק.
דיסקוגרפיה

2Cellos (סוני מאסטרוורקס, 2011)
In2ition (סוני מאסטרוורקס, 2013)
Celloverse (סוני מאסטרוורקס, 2015)
Score (סוני מאסטרוורקס, 2017)
Let There Be Cello and a Violin (סוני מאסטרוורקס, 2018)
Dedicated (סוני מאסטרוורקס, 2021)
Me Haces Falta

Me Haces Falta (באנגלית: I Need You, ובעברית: אני צריכה אותך) הוא סינגל של הזמרת האמריקאית ג'ניפר לופז. השיר יצא לאור ב-23 במרץ 2007, תחת חסותה של חברת ההקלטות אפיק רקורדס, כסינגל השני והאחרון מתוך אלבום האולפן החמישי שלה, Como Ama una Mujer.
במצעדים השיר לא זכה כלל להצלחה, דבר אשר הפתיע את חברת ההקלטות ואת הזמרת. הסינגל הראשון מן האלבום הנקרא, "Qué Hiciste" זכה הוא להצלחה הרבה ביותר. השיר הוא בלדה שאמורה לרגש את השומעים.
השיר הגיע למקום התשיעי במצעד הרשמי של גאורגיה.
רקע והוצאה

לאחר שהוציאה את הסינגל הראשון מתוך האלבום "Qué Hiciste", תשומת הלב של הקהל הופנה ללופז. הזמרת הודיעה כי עתיד לצאת סינגל נוסף ואחרון מן האלבום וכך היה, ב-23 במרץ 2007, הכריזה הזמרת כי עתיד לצאת הסינגל השני והאחרון מהאלבום.
השיר זכה להצלחה נמוכה כיוון שבזמן שיצא אלבום האולפן החמישי שלה Como Ama una Mujer, יצא לאור אלבום האולפן השישי שלה, Brave. ההצלחה התחלקה בין שני האלבומים ולכן לא היה סינגל משני האלבומים שקיבל את מרבית ההצלחה שאפשר לקבל. שני אלבומי האולפן יצאו באותה שנה.
וידאו קליפ

לשיר יצא ווידאו קליפ אשר הועלה לערוץ ה-Vevo שלה רק בשנת 2009, כשנתיים לאחר צאתו המקורית. בשל הפערים שנוצרו בין השנים הקליפ נכשל ונכון ל-23 ביולי 2017, הוא צבר למעלה מ-10 מיליון צפיות. בשל כמות הצפיות הנמוכה, הקליפ הפך לאחד מהקליפים הכושלים ביותר של הזמרת.
בתחילת הקליפ ניתן לראות את לופז מתחבקת עם אהובה כשהם נשענים על זגוגית של חנות. בתוך הודעה קצרה כמה אנשים מתקשרים לאהובה של לופז והוא בורח בריצה, לופז שלא מצליחה להבין מה קורה מתחילה להיבהל ואז מתחיל להתנגן השיר. לאחר המאורע שקרה לופז מנסה לשכוח ממה שקרה והיא הולכת לקניון רנדומלי שנמצא בקרבתה. כשהיא מודדת בגדים ונכנסת לחנויות היא מסתכלת סביבה עשרות פעמים כאלו היא חושדת שמישהו עוקב אחריה.
לאחר מכן לופז נכנסת לחנות ופתאום פותחת דלת מסתורית שנמצאת בתוכה. כשהיא נכנסת לתוך החדר היא מורידה את הפאה שחבשה ובעצם נכנסת למין חדר חקירות. לאחר מספר רגעים היא מתיישבת ליד בחור מבוגר אשר מציג לה תמונות שונות של אנשים ושל מקומות. לאורך הקליפ לופז שרה על כך שהיא צריכה את אהובה שוב פעם. בין לבין ניתן לראות קטעים שצולמו באור אדום בוהק אשר מציגים את לופז בעצבותה המדאיגה.
מיקומי שיא

השיר הצליח להיכנס לשני מצעדים בלבד, ובשיאו הגיע למקום ה-9 במצעד שבגאורגיה.
|   ‏‏‏  מצעדים ודירוגים (2007)> מדינה |   ‏‏‏  מצעדים ודירוגים (2007)> מצעד |   ‏‏‏  מצעדים ודירוגים (2007)> מיקום שיא |   ‏‏‏  מצעדים ודירוגים (2007)>  |
| --- | --- | --- | --- |
|  ונצואלה | רקורד ריפורט | 16 |  |
תיאבון

מאכלים מתוקים מעוררים תיאבון בקרב רבים מבני האדם, אפילו כשאינם רעבים.
תיאבון הוא תאווה לאכילת מזון (בפרט מזון הנתפס על ידי הפרט כטעים). תיאבון נחשב כתחושה משנית לרעב (תחושות אלו אינן בהכרח קשורות ורעב נחשב לאינסטינקט בסיסי יותר שאינו תלוי בתיאבון אך ככלל מעורר אותו במידת מה). תיאבון קיים בכל בעלי החיים והוא מנגנון שמטרתו הביולוגית היא הבטחת צריכת מזון. העדר תיאבון נקרא "אנורקסיה" והפרעת אכילה המתבטאת באיבוד תיאבון היא אנורקסיה נרבוזה.
כשמתעורר התיאבון, מתרחשים כמה תהליכים בגוף: בלוטות הרוק מקבלות אספקת דם מוגברת, והתאים המפרישים מגבירים את תפוקתם כדי למלא את הפה בריר
. בו בזמן, שרירים לאורך צינור העיכול נערכים לשינוי הנפח הצפוי ומיצי עיכול מיוצרים ומופרשים בציפייה לארוחה הקרבה. תיאבון עשוי להתעורר מתוקף רעב (כאשר גופו של אדם אנורקטי נדרש לאכילה מתוקף רעב, תיאבונו יעלה בהתאם), סיבה אפשרית שנייה היא הפעלת קולטנים מסוימים במערכת העצבים המרכזית. שני מוליכים עצביים אשר קולטנים ספציפיים שלהם קשורים בתחושת תיאבון הם נוראדרנלין וסרוטונין, וחלק מן התרופות לטיפול בהשמנה (מסוג המצריך טיפול תרופתי), פועלות כאגוניסטים של נוירוכימיקלים אלה. סיבה אפשרית שלישית נוגעת לגודל ותוכן הקיבה (אדם שזה עתה סיים לאכול לא אמור לחוש עוד תיאבון).
בעיית תיאבון יתר מכונה פוליפגיה.
תיאבון כרפלקס מותנה

בשונה מהרעב, שמתרחש כתגובה להידלדלות מאגרי האנרגיה הזמינה בגוף, התיאבון שמתעורר כבר כשמתיישבים לשולחן או מריחים אוכל הוא רפלקס מותנה. רפלקס הוא תגובה עצבית שאינה מחייבת התערבות מודעת.